CELEX: 32010R0243
Language: da
Date: 2010-03-23 00:00:00
Title: Kommissionens forordning (EU) nr. 243/2010 af 23. marts 2010 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår forbedringer af International Financial Reporting Standards (IFRS) (EØS-relevant tekst)

24.3.2010   
            
            
               DA
            
            
               Den Europæiske Unions Tidende
            
            
               L 77/33
            
         KOMMISSIONENS FORORDNING (EU) Nr. 243/2010
   af 23. marts 2010
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår forbedringer af International Financial Reporting Standards (IFRS)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkningsbidrag, der eksisterede pr. 15. oktober 2008.
            
         
               (2)
            
            
               I april 2009 offentliggjorde International Accounting Standards Board (IASB) forbedringer af International Financial Reporting Standards, i det følgende benævnt »forbedringerne af IFRS«, inden for rammerne af sin årlige forbedringsproces, som tager sigte på at strømline og præcisere de internationale regnskabsstandarder. Størstedelen af ændringerne er præciseringer eller korrektioner af eksisterende IFRS eller konsekvensændringer som følge af tidligere ændringer af IFRS. Ændringerne af IFRS 8, IAS 17, IAS 36 og IAS 39 medfører ændringer i de gældende krav eller giver yderligere vejledning om gennemførelsen af disse krav.
            
         
               (3)
            
            
               Høringen af Den Tekniske Gruppe (TEG) under European Financial Reporting Advisory Group (EFRAG) bekræfter, at forbedringerne af IFRS opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002. I overensstemmelse med Kommissionens afgørelse 2006/505/EF af 14. juli 2006 om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG) (3), behandlede undersøgelsesgruppen for rådgivning om regnskabsstandarder EFRAG's udtalelse om godkendelse og meddelte Kommissionen, at den var afbalanceret og objektiv.
            
         
               (4)
            
            
               Forordning (EF) nr. 1126/2008 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Regnskabskontroludvalget —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 1126/2008 ændres således:
   
               1)
            
            
               IFRS 2, IFRS 5 og IFRS 8 ændres som angivet i bilaget til denne forordning.
            
         
               2)
            
            
               IAS 1, IAS 7, IAS 17, IAS 36, IAS 38 og IAS 39 ændres som angivet i bilaget til denne forordning.
            
         
               3)
            
            
               International Financial Reporting Interpretations Committee’s (IFRIC) fortolkningsbidrag 9 og IFRIC-fortolkningsbidrag 16 ændres som angivet i bilaget til denne forordning.
            
         Artikel 2
   Virksomhederne anvender ændringerne til de standarder, der er omhandlet i artikel 1, senest fra den dato, der indleder deres første regnskabsår efter den 31. december 2009.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      (3)  EUT L 199 af 21.7.2006, s. 33.
   
      BILAG
      
         INTERNATIONALE REGNSKABSSTANDARDER
      
      
         Forbedringer af International Financial Reporting Standards
      
      »Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på adressen www.iasb.org«.
      
         Ændring til IFRS 2 Aktiebaseret vederlæggelse
         
      
      Afsnit 5 og 61 ændres.
      ANVENDELSESOMRÅDE
      
                  5
               
               
                  Som anført i afsnit 2 finder denne standard... Virksomheder skal dog ikke anvende denne standard på transaktioner, hvor virksomheden anskaffer varer som en del af de nettoaktiver, som erhverves ved en virksomhedssammenslutning som defineret i IFRS 3 Virksomhedssammenslutninger (ajourført 2008), i en sammenslutning af virksomheder under samme bestemmende indflydelse som beskrevet i IFRS 3, afsnit B1-B4, eller indskud af en virksomhed ved oprettelsen af et joint venture som defineret i IAS 31 Kapitalandele i joint ventures. Således ligger egenkapitalinstrumenter, der udstedes... (og derfor inden for denne standards anvendelsesområde).
               
            IKRAFTTRÆDELSESTIDSPUNKT
      
                  61
               
               
                  IFRS 3 (ajourført 2008) og Forbedringer til IFRS udstedt i april 2009 ændrede afsnit 5. Virksomheden skal anvende disse ændringer for regnskabsår, som begynder 1. juli 2009 eller derefter. Det er tilladt at anvende ændringerne før dette tidspunkt. Hvis en virksomhed anvender IFRS 3 (ajourført 2008) for et tidligere regnskabsår, skal ændringerne anvendes for dette tidligere regnskabsår.
               
            
         Ændring til IFRS 5 Anlægsaktiver, som besiddes med henblik på salg og ophørte aktiviteter
         
      
      Afsnit 5B og 44E tilføjes.
      ANVENDELSESOMRÅDE
      
                  5B
               
               
                  I denne standard anføres oplysningskravene til anlægsaktiver (eller afståelsesgrupper) klassificeret som besiddelse med henblik på salg eller ophørte aktiviteter. Oplysningskrav i andre standarder finder ikke anvendelse på sådanne aktiver (eller afståelsesgrupper), medmindre disse standarder kræver:
                  
                              a)
                           
                           
                              konkrete oplysninger om anlægsaktiver (eller afståelsesgrupper) klassificeret som besiddelse med henblik på salg eller ophørte aktiviteter eller
                           
                        
                              b)
                           
                           
                              oplysninger om måling af aktiver og forpligtelser i en afståelsesgruppe, som ikke er omfattet af målingskravet i IFRS 5, og sådanne oplysninger ikke allerede er givet i de øvrige noter.
                           
                        Det kan være nødvendigt at give yderligere oplysninger om anlægsaktiver (eller afståelsesgrupper) klassificeret som besiddelse med henblik på salg eller ophørte aktiviteter for at opfylde de generelle bestemmelser i IAS 1, specielt i afsnit 15 og 125.
               
            IKRAFTTRÆDELSESTIDSPUNKT
      
                  44E
               
               
                  
                     Forbedringer til IFRS udstedt i april 2009 tilføjede afsnit 5B. Virksomheder skal anvende denne ændring fremadrettet for regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring til IFRS 8 Driftssegmenter
         
      
      Afsnit 23 og 36 ændres. Afsnit 35A tilføjes.
      OPLYSNINGER
      
         Information om resultat, aktiver og forpligtelser
      
      
                  23
               
               
                  En virksomhed skal præsentere en måling af resultatet for hvert præsentationspligtigt segment. En virksomhed skal præsentere en måling af samlede aktiver og forpligtelser for hvert præsentationspligtigt segment, hvis sådanne beløb regelmæssigt indberettes til den øverste beslutningstager. En virksomhed skal også oplyse følgende om hvert præsentationspligtigt segment, hvis de specificerede beløb er inkluderet i den måling af segmentets resultat, der gennemgås af den øverste beslutningstager, eller på anden vis regelmæssigt indberettes til den øverste beslutningstager, selv om de ikke er inkluderet i målingen af segmentresultatet:
                  
                              a)
                           
                           
                              omsætning vedrørende eksterne kunder
                           
                        
                              b)
                           
                           
                              …
                           
                        
            OVERGANG OG IKRAFTTRÆDELSESDATO
      
                  35A
               
               
                  
                     Forbedringer til IFRS udstedt i april 2009 ændrede afsnit 23. Virksomheden skal anvende ændringen for regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
                  36
               
               
                  Segmentoplysninger for tidligere år, der præsenteres som sammenligningstal for det oprindelige anvendelsesår (herunder anvendelse af ændringen af afsnit 23 i april 2009), skal tilpasses, så de er i overensstemmelse med kravene i denne standard, medmindre de nødvendige oplysninger ikke foreligger, og det ville indebære uforholdsmæssigt store omkostninger at udarbejde dem.
               
            
         Ændring til IAS 1 Præsentation af årsregnskaber
         
      
      Afsnit 69 ændres. Afsnit 139D tilføjes.
      STRUKTUR OG INDHOLD
      
         Opgørelse af finansiel stilling
      
      
         Kortfristede forpligtelser
      
      
                  
                     69
                  
               
               
                  En virksomhed skal klassificere en forpligtelse som kortfristet, hvis:
                  
                              
                                 a)
                              
                           
                           
                              
                                 den forventer at indfri forpligtelsen som led i den normale driftscyklus,
                              
                           
                        
                              
                                 b)
                              
                           
                           
                              
                                 den primært besidder forpligtelsen med handel for øje,
                              
                           
                        
                              
                                 c)
                              
                           
                           
                              
                                 forpligtelsen skal indfries inden for 12 måneder efter regnskabsårets afslutning, eller
                              
                           
                        
                              
                                 d)
                              
                           
                           
                              
                                 den ikke har en ubetinget ret til at udskyde indfrielsen af forpligtelsen i mindst 12 måneder efter regnskabsårets afslutning (jf. afsnit 73). Vilkår, som indebærer, at modparten kan vælge, at forpligtelsen skal afregnes ved udstedelse af egenkapitalinstrumenter, påvirker ikke forpligtelsens klassifikation.
                              
                           
                        
                     En virksomhed skal klassificere alle øvrige forpligtelser som langfristede.
                  
               
            OVERGANG OG IKRAFTTRÆDELSESDATO
      
                  139D
               
               
                  
                     Forbedringer til IFRS udstedt i april 2009 ændrede afsnit 69. Virksomheden skal anvende ændringen for regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring til IAS 7 Pengestrømsopgørelsen
         
      
      Afsnit 16 ændres, og afsnit 56 tilføjes.
      PRÆSENTATION AF PENGESTRØMSOPGØRELSEN
      
         Investeringsaktivitet
      
      
                  16
               
               
                  Separat oplysning om pengestrømme fra investeringsaktivitet er vigtig, fordi disse pengestrømme er et udtryk for, hvor mange omkostninger virksomheden har haft til ressourcer beregnet til frembringelse af fremtidige indtægter og pengestrømme. Kun omkostninger, der medfører indregning af et aktiv i opgørelsen af finansiel stilling, opfylder kriterierne for klassifikation som investeringsaktiviteter. Pengestrømme fra investeringsaktivitet kan eksempelvis omfatte:
                  
                              a)
                           
                           
                              …
                           
                        
            IKRAFTTRÆDELSESTIDSPUNKT
      
                  56
               
               
                  
                     Forbedringer til IFRS udstedt i april 2009 ændrede afsnit 16. Virksomheden skal anvende ændringen for regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring til IAS 17 Leasingkontrakter
         
      
      Afsnit 14 og 15 udgår. Afsnit 15A, 68A og 69A tilføjes.
      KLASSIFIKATION AF LEASINGKONTRAKTER
      
                  14
               
               
                  [Udgår]
               
            
                  15
               
               
                  [Udgår]
               
            
                  15A
               
               
                  Når en leasingkontrakt både omfatter grunde og bygninger, skal virksomheden efter en separat vurdering særskilt klassificere det enkelte element som en finansiel eller en operationel leasingkontrakt i overensstemmelse med afsnit 7-13. Ved vurderingen af, om det element, der vedrører grunden, skal klassificeres som en operationel eller en finansiel leasingkontrakt, er det vigtigt at tage i betragtning, at grunde normalt har en uendelig økonomisk levetid.
               
            OVERGANGSBESTEMMELSER
      
                  
                     68A
                  
               
               
                  Virksomheder skal revurdere klassifikationen af de elementer af ikke-udløbne leasingkontrakter, der vedrører grunde, pr. den dato, hvor de i afsnit 69A omtalte ændringer tages i anvendelse, på baggrund af de oplysninger, der var tilgængelige ved leasingkontrakternes indgåelse. Virksomheden skal indregne en leasingkontrakt, der netop med tilbagevirkende kraft er klassificeret som en finansiel leasingkontrakt, i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl. Hvis virksomheden imidlertid ikke har de nødvendige oplysninger til at anvende ændringerne med tilbagevirkende kraft, skal den:
                  
                              
                                 a)
                              
                           
                           
                              
                                 anvende ændringerne på de pågældende leasingkontrakter på baggrund af de forhold og omstændigheder, der eksisterer på det tidspunkt, hvor virksomheden tager ændringerne i anvendelse, og
                              
                           
                        
                              
                                 b)
                              
                           
                           
                              
                                 indregne aktivet og forpligtelsen tilknyttet en leasingkontrakt vedrørende en grund, som netop er klassificeret som en finansiel leasingkontrakt, til dagsværdien på dette tidspunkt. Eventuelle forskelle mellem disse dagsværdier indregnes i det overførte resultat.
                              
                           
                        
            IKRAFTTRÆDELSESTIDSPUNKT
      
                  69A
               
               
                  Som led i Forbedringer til IFRS udstedt i april 2009 udgik afsnit 14 og 15, og afsnit 15A og 68A blev tilføjet. Virksomheden skal anvende disse ændringer for regnskabsår, som begynder 1. januar 2010 eller derefter. Det er tilladt at anvende ændringerne før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning om dette.
               
            
         Ændring til IAS 36 Værdiforringelse af aktiver
         
      
      Afsnit 80 ændres, og afsnit 140E tilføjes.
      PENGESTRØMSFREMBRINGENDE ENHEDER OG GOODWILL
      
         Genindvindingsværdi og regnskabsmæssig værdi af en pengestrømsfrembringende enhed
      
      
         Goodwill
      
      
         Allokering af goodwill til pengestrømsfrembringende enheder
      
      
                  
                     80
                  
               
               
                  Ved test for værdiforringelse skal goodwill, som er erhvervet ved en virksomhedssammenslutning, fra overtagelsestidspunktet allokeres til hver af den overtagende virksomheds pengestrømsfrembringende enheder eller grupper af pengestrømsfrembringende enheder, som forventes at drage fordel af synergien ved virksomhedssammenslutningen, uanset om andre af den overtagne virksomheds aktiver eller forpligtelser er henført til disse enheder eller grupper af enheder. Hver enhed eller gruppe af enheder, som goodwillen på denne måde er allokeret til, skal:
                  
                              
                                 a)
                              
                           
                           
                              
                                 repræsentere det laveste niveau i virksomheden, hvor goodwillen overvåges til interne ledelsesformål, og
                              
                           
                        
                              
                                 b)
                              
                           
                           
                              
                                 ikke være større end et driftssegment som defineret i afsnit 5 i IFRS 8 Driftssegmenter før sammenlægning.
                              
                           
                        
            OVERGANGSBESTEMMELSER OG IKRAFTTRÆDELSESTIDSPUNKT
      
                  140E
               
               
                  
                     Forbedringer til IFRS udstedt i april 2009 ændrede afsnit 80(b). Virksomheder skal anvende denne ændring fremadrettet for regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring til IAS 38 Immaterielle aktiver
         
      
      Afsnit 36, 37, 40, 41 og 130C ændres og afsnit 130E tilføjes.
      INDREGNING OG MÅLING
      
         Erhvervelse som del af en virksomhedssammenslutning
      
      
         Måling af dagsværdien af et immaterielt aktiv, som er erhvervet ved en virksomhedssammenslutning
      
      
                  36
               
               
                  Et immaterielt aktiv, som er erhvervet ved en virksomhedssammenslutning, kan muligvis udskilles, men kun sammen med en tilknyttet kontrakt, et tilknyttet identificerbart aktiv eller en tilknyttet identificerbar forpligtelse. I sådanne tilfælde indregner den overtagende virksomhed det immaterielle aktiv separat fra goodwill, men sammen med den tilknyttede post.
               
            
                  37
               
               
                  Den overtagende virksomhed kan indregne en gruppe af komplementære immaterielle aktiver som et enkelt aktiv under forudsætning af, at de enkelte aktiver i gruppen har ensartet brugstid. Eksempelvis anvendes udtrykket »mærkenavn« ofte synonymt med varemærker og andre mærker. Der er imidlertid tale om et generelt markedsføringsudtryk, som normalt anvendes om en gruppe af komplementære aktiver, eksempelvis et varemærke (eller et servicemærke) og dettes tilknyttede handelsnavn, formler, opskrifter og teknologiske ekspertise.
               
            
                  40
               
               
                  Hvis der ikke findes noget aktivt marked for et immaterielt aktiv, er dagsværdien det beløb, virksomheden skulle have betalt for aktivet på overtagelsestidspunktet i en handel mellem kvalificerede, villige indbyrdes uafhængige parter baseret på den bedste til rådighed værende information. Ved opgørelsen af dette beløb skal virksomheden tage udfaldet af nylige transaktioner med tilsvarende aktiver i betragtning. Eksempelvis kan virksomheden anvende multiplikatorer, som afspejler aktuelle markedstransaktioner, på faktorer, der er drivkraft for aktivets lønsomhed (eksempelvis omsætning, driftsresultat eller EBITDA).
               
            
                  41
               
               
                  Virksomheder, som er involveret i køb og salg af immaterielle aktiver, kan have udviklet metoder til indirekte at skønne aktivernes dagsværdi. Disse metoder kan anvendes på tidspunktet for første måling af et immaterielt aktiv, som er erhvervet ved en virksomhedssammenslutning, hvis formålet med metoderne er at skønne dagsværdien, og hvis disse metoder afspejler aktuelle transaktioner og praksis i den branche, aktivet tilhører. Disse metoder kan eksempelvis omfatte:
                  
                              a)
                           
                           
                              tilbagediskontering af skønnede fremtidige nettopengestrømme fra aktivet eller
                           
                        
                              b)
                           
                           
                              skøn over de omkostninger, virksomheden undgår, når den selv ejer det immaterielle aktiv og således ikke behøver:
                              
                                          i)
                                       
                                       
                                          at tage det i licens fra en anden part ved en handel mellem kvalificerede, villige indbyrdes uafhængige parter (som ved »fritagelse fra royalty«-metoden, hvor der anvendes tilbagediskonterede nettopengestrømme), eller
                                       
                                    
                                          ii)
                                       
                                       
                                          at genskabe eller udskifte det (som ved genanskaffelsesværdimodellen).
                                       
                                    
                        
            OVERGANGSBESTEMMELSER OG IKRAFTTRÆDELSESTIDSPUNKT
      
                  130C
               
               
                  IFRS 3 (ajourført 2008) ændrede afsnit 12, 33–35, 68, 69, 94 og 130, ophævede afsnit 38 og 129 og tilføjede afsnit 115A. Forbedringer til IFRS udstedt i april 2009 ændrede afsnit 36 og 37. Virksomheder skal anvende disse ændringer fremadrettet for regnskabsår, som begynder 1. juli 2009 eller derefter. Derfor skal der ikke foretages regulering af beløb, der er indregnet for immaterielle aktiver og goodwill ved tidligere virksomhedssammenslutninger. Hvis en virksomhed anvender IFRS 3 (ajourført 2008) for et tidligere regnskabsår, skal ændringerne anvendes for dette tidligere regnskabsår, og virksomheden skal oplyse dette.
               
            
                  130E
               
               
                  
                     Forbedringer til IFRS udstedt i april 2009 ændrede afsnit 40 og 41. Virksomheder skal anvende disse ændringer fremadrettet for regnskabsår, som begynder 1. juli 2009 eller derefter. Det er tilladt at anvende ændringerne før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning om dette.
               
            
         Ændring til IAS 39 Finansielle instrumenter: Indregning og måling
         
      
      Afsnit 2(g), 80, 97, 100 og 108C ændres, og afsnit 103K tilføjes.
      ANVENDELSESOMRÅDE
      
                  
                     2
                  
               
               
                  Denne standard skal anvendes af alle virksomheder på alle typer finansielle instrumenter med undtagelse af:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 en terminskontrakt mellem en overtagende virksomhed og en sælgende aktionær om køb eller salg af en overtaget virksomhed, som vil resultere i en virksomhedssammenslutning på et fremtidigt overtagelsestidspunkt. Terminskontraktens løbetid må ikke overstige en rimelig periode, som normalt er nødvendig til opnåelse af de nødvendige godkendelser og gennemførelse af transaktionen.
                              
                           
                        
                              
                                 h)
                              
                           
                           
                              
                                 …
                              
                           
                        
            SIKRING
      
         Sikrede poster
      
      
         Poster, som opfylder kriterierne for sikrede poster
      
      
                  80
               
               
                  Ved regnskabsmæssig sikring er det udelukkende aktiver, forpligtelser, faste aftaler eller forventede transaktioner, som er højst sandsynlige, og som omfatter en ekstern part, der kan klassificeres som sikrede poster. Heraf følger, at regnskabsmæssig sikring kun kan anvendes på transaktioner mellem virksomheder i samme koncern i de enkelte eller separate årsregnskaber for disse virksomheder og ikke på koncernregnskabet. Som en undtagelse gælder...
               
            
         Regnskabsmæssig sikring
      
      
         Sikring af pengestrømme
      
      
                  
                     97
                  
               
               
                  Hvis en sikring af en forventet transaktion efterfølgende medfører indregning af et finansielt aktiv eller en finansiel forpligtelse, skal tilknyttede gevinster eller tab, som er indregnet i øvrig totalindkomst i overensstemmelse med afsnit 95, omklassificeres fra egenkapitalen til resultatet som en omklassifikationsregulering (jf. IAS 1 (ajourført 2007)) i det eller de regnskabsår, hvor de sikrede forventede pengestrømme påvirker resultatet (eksempelvis de regnskabsår, hvor renteindtægten eller renteomkostningen indregnes). Hvis en virksomhed imidlertid forventer, at et tab eller en del af et tab, som er indregnet i øvrig totalindkomst, ikke vil blive genindvundet i løbet af et eller flere fremtidige regnskabsår, skal virksomheden omklassificere det beløb, som ikke forventes genindvundet, til resultatet som en omklassifikationsregulering.
               
            
                  
                     100
                  
               
               
                  For sikringer af pengestrømme, bortset fra de i afsnit 97 og 98 omtalte, skal beløb, som er indregnet i øvrig totalindkomst, omklassificeres fra egenkapitalen til resultatet som en omklassifikationsregulering (jf. IAS 1 (ajourført 2007)) i det eller de samme regnskabsår, hvor de sikrede forventede pengestrømme påvirker resultatet (eksempelvis når et forventet salg finder sted).
               
            IKRAFTTRÆDELSESTIDSPUNKT OG OVERGANG
      
                  103K
               
               
                  
                     Forbedringer til IFRS udstedt i april 2009 ændrede afsnit 2(g), 97, 100 og AG30(g). Virksomheder skal anvende ændringerne til afsnit 2(g), 97 og 100 fremadrettet på alle ikke-udløbne kontrakter for regnskabsår, som begynder 1. januar 2010 eller derefter. Virksomheder skal anvende ændringen til afsnit AG30(g) på regnskabsår, som begynder 1. januar 2010 eller derefter. Det er tilladt at anvende ændringen før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
                  108C
               
               
                  
                     Forbedringer til IFRS udstedt i maj 2008 ændrede afsnit 9, 73 og AG8 og tilføjede afsnit 50A. Forbedringer til IFRS udstedt i april 2009 ændrede afsnit 80. Virksomheden skal anvende disse ændringer for regnskabsår, som begynder 1. januar 2009 eller derefter. Virksomheder skal anvende ændringerne i afsnit 9 og 50A fra samme tidspunkt og på samme måde, som de har anvendt 2005-ændringerne, der er beskrevet i afsnit 105A. Det er tilladt at anvende alle ændringerne før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning om dette.
               
            
         Ændring til anvendelsesvejledning til IAS 39 Finansielle instrumenter: Indregning og måling
         
      
      Afsnit AG30(g) ændres.
      INDBYGGEDE AFLEDTE FINANSIELLE INSTRUMENTER (AFSNIT 10-13)
      
                  AG30
               
               
                  De økonomiske karakteristika og risici forbundet med et indbygget afledt finansielt instrument er ikke nært forbundet med hovedkontrakten (afsnit 11(a)) i følgende eksempler. Under forudsætning af, at betingelserne i afsnit 11(b) og (c) er opfyldt, behandler virksomheden regnskabsmæssigt det indbyggede afledte finansielle instrument separat fra hovedkontrakten i disse eksempler:
                  …
                  
                              g)
                           
                           
                              En call- eller put-option eller en option på førtidig indfrielse, som er indbygget i en hovedlåneaftale eller en hovedforsikringskontrakt, er ikke nært forbundet med hovedkontrakten, medmindre:
                              
                                          i)
                                       
                                       
                                          optionens udnyttelseskurs omtrent svarer til hovedlåneaftalens amortiserede kostpris eller den regnskabsmæssige værdi af hovedforsikringskontrakten på de respektive udnyttelsestidspunkter, eller
                                       
                                    
                                          ii)
                                       
                                       
                                          udnyttelseskursen for en option på førtidig indfrielse godtgør långiveren et beløb på op til den tilnærmelsesvise nutidsværdi af rentetab i hovedaftalens resterende løbetid. Rentetabet er produktet af den førtidigt indfriede hovedstol ganget med renteforskellen. Renteforskellen er det beløb, hvormed hovedkontraktens effektive rente overstiger den effektive rente, som virksomheden ville modtage på datoen for den førtidige indfrielse, hvis den geninvesterede den førtidigt indfriede hovedstol under en lignende kontrakt i kontraktens resterende løbetid.
                                       
                                    Vurderingen af, om call- eller put-optionen er nært forbundet med hovedlåneaftalen, foretages før udskillelse af egenkapitalelementet af et konvertibelt gældsinstrument i overensstemmelse med IAS 32.
                           
                        
                              h)
                           
                           
                              …
                           
                        
            
         Ændring til IFRIC 9 Omvurdering af indbyggede afledte finansielle instrumenter
         
      
      Afsnit 5 ændres, og afsnit 11 tilføjes.
      ANVENDELSESOMRÅDE
      
                  5
               
               
                  Dette fortolkningsbidrag finder ikke anvendelse på indbyggede afledte finansielle instrumenter i kontrakter, der er erhvervet ved:
                  
                              a)
                           
                           
                              en virksomhedssammenslutning (som defineret i IFRS 3 Virksomhedssammenslutninger, ajourført 2008),
                           
                        
                              b)
                           
                           
                              en sammenslutning af virksomheder under samme bestemmende indflydelse som beskrevet i afsnit B1–B4 i IFRS 3 (ajourført 2008) eller
                           
                        
                              c)
                           
                           
                              oprettelsen af et joint venture som defineret i IAS 31 Kapitalandele i joint ventures
                              
                           
                        eller en eventuel omvurdering heraf på overtagelsestidspunktet. (1)
                  
               
            IKRAFTTRÆDELSESTIDSPUNKT OG OVERGANG
      
                  11
               
               
                  
                     Forbedringer til IFRS udstedt i april 2009 ændrede afsnit 5. Virksomheder skal anvende denne ændring fremadrettet for regnskabsår, som begynder 1. juli 2009 eller derefter. Hvis en virksomhed anvender IFRS 3 (ajourført 2008) for et tidligere regnskabsår, skal ændringen anvendes for dette tidligere regnskabsår, og virksomheden skal oplyse dette.
               
            
         Ændring til IFRIC fortolkningsbidrag 16 Sikring af nettoinvesteringer i en udenlandsk virksomhed
         
      
      Afsnit 14 og 18 ændres.
      KONSENSUS
      
         Hvor sikringsinstrumentet kan placeres
      
      
                  14
               
               
                  Et afledt eller et ikke-afledt instrument (eller en kombination af afledte og ikke-afledte instrumenter) kan klassificeres som et sikringsinstrument ved sikring af en nettoinvestering i en udenlandsk virksomhed. Dette eller disse sikringsinstrumenter kan være placeret i en hvilken som helst virksomhed eller virksomheder i koncernen, så længe kravene til klassifikation, dokumentation og effektivitet i IAS 39, afsnit 88, vedrørende sikring af nettoinvesteringer er opfyldt. I særdeleshed skal koncernens sikringsstrategi nøje dokumenteres, da der kan forekomme forskellige klassifikationer på forskellige niveauer i koncernen.
               
            IKRAFTTRÆDELSESTIDSPUNKT
      
                  18
               
               
                  Virksomheder skal anvende dette fortolkningsbidrag for regnskabsår, som begynder 1. oktober 2008 eller derefter. Virksomheder skal anvende ændringen til afsnit 14 foretaget i Forbedringer til IFRS udstedt i april 2009 for regnskabsår, som begynder 1. juli 2009 eller derefter. Det er tilladt at anvende begge ændringer før dette tidspunkt. Hvis en virksomhed anvender dette fortolkningsbidrag for regnskabsår, som begynder før 1. oktober 2008, eller ændringen til afsnit 14 før 1. juli 2009, skal den give oplysning om dette.
               
            
         (1)  IFRS 3 (ajourført 2008) tager stilling til erhvervelse af kontrakter med indbyggede afledte finansielle instrumenter i en virksomhedssammenslutning.